|  |
| --- |
| Mal for prosjektbeskrivelse  Bunkringsanlegg for ammoniakk [sett inn prosjekttittel] |

Prosjektbeskrivelsen skal være på norsk. Vedlegg og annen dokumentasjon kan være på norsk, svensk, dansk eller engelsk, hvor dette er relevant. Anbefalt lengde på innsendt prosjektbeskrivelse er 5 000-8 000 ord, maksimalt 10 000 ord.

Tabellene og overskriftene i malen skal benyttes. Del gjerne kapitlene opp i relevante underoverskrifter hvor dette faller naturlig. Resterende hjelpetekst fjernes før innsending av søknad.

Ikke inkluder personopplysninger som navn, epost-adresser og lignende i prosjektbeskrivelsen.

Tips til søkere:

I hele prosjektbeskrivelsen; vær konkret. Beskriv prosjektet. Underbygg påstander med tall og fakta. Ikke bruk mye tid på å beskrive klimaproblemet eller bedriftens motivasjon benyttes. Resterende hjelpetekst fjernes før innsending av søknad.

# Sammendrag

Gi et kortfattet sammendrag (ca. ½ side) av prosjektet. Beskriv typisk *hvem, hva, hvor, når*.

Fyll også ut tabell nedenfor. Kolonne til høyre i *kursiv* er hjelpetekst.

|  |  |
| --- | --- |
| **Sammendrag** | |
| Oppgi adresse og kommune hvor bunkringsanlegget er planlagt. |  |
| Bunkringsanleggets maksimale fyllingshastighet | *Fyll ut antall tonn/time.* |
| Bunkringsanleggets maksimale lagringskapasitet | *Fyll ut i antall m3.* |
| Forventet salg av ammoniakk pr. år basert på intensjonsavtaler | *tonn/år* |
| Estimerte skipspasseringer | *Fyll ut beregnet antall skipspasseringer som beskrevet i Vedlegg 12a* |
| Omsøkt støttebeløp (NOK) | *Fyll ut* |
| Totale investeringskostnader (NOK) | *Fyll ut* |
| Søkes det støtte til flere bunkringsanlegg (1 søknad=1 bunkringsanlegg) | *Ja/nei,* Hvis ja:   * fyll ut prosjekttittel på eventuelt andre søknader. Søknadene kan ikke være avhengige av hverandre. * oppgi vor mange av de omsøkte anleggene kan realiseres samtidig |

# Kvalifikasjonskriterier

Krav til prosjektet beskrevet i vilkårene for støtte må være oppfylt. Tabellen nedenfor følger samme nummerering som i Vilkår for støtte. For fullstendig tekst på hvert kriterium, se vilkår for støtte.

|  |  |  |  |
| --- | --- | --- | --- |
| **Nummer** | **Krav til prosjektet** | **Krav oppfylt? (ja/nei)** | **Henvisning til kapittel eller vedlegg hvor kravet er ytterligere omtalt** |
| **6.2.1 Omfang, utforming og plassering** | | | |
| 1 | Må omfatte investering i bunkringsanlegg for ammoniakk som drivstoff i maritime fartøy i næringsvirksomhet eller offentlig tjeneste. |  |  |
| 2 | Bunkringsanlegget skal etableres i en norsk havn eller havneanlegg som er eller vil være allment tilgjengelig. |  |  |
| 3 | Bunkringsanlegget skal være allment tilgjengelig på markedsmessige vilkår. Det betyr at alle interesserte brukere kan benytte bunkringsanlegget på et likeverdig og ikke-diskriminerende grunnlag. |  |  |
| 4 | Prosjektet må dokumentere tilgang til havn og nødvendig areal. |  |  |
| 5 | Bunkringsanlegget må være stedbundet. Det vil si at bunkringsanlegget ikke kan flyttes fra havnen lagt til grunn i søknaden, uten skriftlig godkjenning fra Enova. Dette kravet opphører samtidig med driftskravet i kapittel 6.2.6. |  |  |
| 6a/b/c | Prosjektet må tilby ammoniakk til maritim sektor i tilknytning til en lokasjon med minimum 1 500 årlige fartøyspasseringer over en passeringslinje med lengde på maksimalt 20 nautiske mil. |  |  |
| 6 | Avtaler med en tredjepart om bygging, drift, vedlikehold/oppgradering eller leie av infrastrukturen må inngås på kommersielle vilkår eller i tråd med regelverk for offentlige anskaffelser for aktører som er omfattet av dette. |  |  |
| 7 | Enhver overdragelse til eller avtale med en tredjepart om å bygge, oppgradere, drive eller leie den støttede havneinfrastruktur skal være inngått på et konkurransepreget, transparent, ikke-diskriminerende og ubetinget grunnlag |  |  |
| 8 | Sikkerhetsstudier på lokasjon har vært gjennomført og dokumentasjon viser at tiltaket er innenfor akseptkriteriene til DSB, og imøtekommer alle krav i relevant regelverk. |  |  |
| **6.2.2 Tekniske krav** | | | |
| 1 | Bunkringsanlegget må ha en installert bunkringshastighet for ammoniakk på minimum 100 tonn/t, og en lagringskapasitet tilsvarende minimum 1000 m3 nedkjølt ammoniakk. |  |  |
| 2 | For anlegg med et effektbehov på mer enn 100 kW må en toveisdialog med nettselskapet om tilgjengelig nettkapasitet dokumenteres |  |  |
| 3 | Innen 31. desember 2035 skal den støttede bunkringsinfrastrukturen kun levere grønn ammoniakk |  |  |
| **6.2.3 Prosjektøkonomi, budsjett og netto nåverdianalyse** | | | |
| 1 | Alle kostnader for kjøp, transport, mottak, lagring og bunkring av ammoniakk helt frem til skipet, er synliggjort og inkludert i budsjettet og nettonåverdianalysen. |  |  |
| 2 | Prosjektet forventes å oppnå positiv kontantstrøm i drift når planlagt salg av ammoniakk realiseres. |  |  |
| 3 | Prisen for kjøp og salg av ammoniakken i intensjonsavtalene må samsvare med prisene for kjøp og salg som legges til grunn i vedlegg 2 «Budsjett og netto nåverdianalyse». |  |  |
| 4 | Enovas normalavkastningskrav for “Øvrig industri” er benyttet i nåverdiberegningene. |  |  |
| 5 | Prosjektet som helhet forventer å oppnå lønnsomhet over levetiden, dvs. en netto nåverdi inkludert støtte lik 0 iht. dokumentasjon i vedlegg 2 |  |  |
| **6.2.4 Kunder for og leverandører av ammoniakk** | | | |
| 1 | Det er inngått Intensjonsavtaler med kunder i maritim sektor som samlet har et behov på minimum 4 000 tonn ammoniakk per år. |  |  |
| 2 | Det er inngått Intensjonsavtale(r) med leverandør(er) av fornybar eller lavkarbon ammoniakk til bunkringsanlegget |  |  |
| **6.2.5 Fremdrift og tidsplan** | | | |
| 1 | Prosjekteier må signere kontrakt om tilsagn om støtte senest 3 måneder etter offentliggjøring av tilsagn om støtte fra Enova. |  |  |
| 2 | Investeringsbeslutning for prosjektet skal være fattet senest 12 måneder etter offentliggjøring av tilsagn om støtte fra Enova. |  |  |
| 3 | Prosjektet skal fremlegge planer for å sette anlegget i drift senest 3 år etter offentliggjøring av tilsagn om støtte fra Enova. |  |  |
| 4 | Prosjektet må være satt i drift innen 1.1.2030. |  |  |
| 5 | Prosjektsøknaden må inneholde en milepælsplan som viser milepæler som er tråd med tidsfrister gitt over. |  |  |
| **6.2.6 Drift og rapportering** | | | |
| 1 | Prosjektet må kunne levere på kravene til bunkrings- og lagringskapasitet i minimum fem år fra prosjektet settes i drift. |  |  |
| 2 | Søker er pliktig til å la seg registrere på oversikter over tilgjengelig infrastruktur til maritim transport (som Kystverkets kart over alternative drivstoff for sjøfarten), og at relevante opplysninger om plassering, standarder og informasjon om infrastrukturen (kapasiteter mm.) kan offentliggjøres i disse oversiktene. |  |  |

# Informasjon om søker, partnere og leverandører

Gi en kort beskrivelse av søker og de andre partene i prosjektet, inkludert sentrale leverandører av ammoniakk og teknologi for infrastruktur, basert på følgende:

* Beskrivelse av virksomheten
* Rolle i prosjektet
* Selskapsstruktur/eierskap
* Finansiell situasjon/nøkkeltall
* Antall ansatte
* Lokalisering

Der en aktør søker om støtte til flere prosjekt må det opplyses om hvor mange prosjekt som realistisk sett kan gjennomføres samtidig og forklare dette anslaget med tilgjengelige ressurser og finansiering.

Benytt relevante underoverskrifter som foreslått nedenfor.

## Søker

## Partnere, leverandører

# Prosjektets innhold

## Bakgrunn og innledning

* Beskriv kort hvorfor dere ønsker å gjennomføre prosjektet
* Beskriv hvordan prosjektet passer med bedriftens forretningsmodell og hvordan det er forankret i organisasjonen.

## Teknisk beskrivelse av bunkringsanlegget

Beskriv:

* Lokasjon for bunkringsanlegget i detalj både med hensyn på eksisterende infrastruktur og havneaktivitet, og med hensyn på maritim aktivitet i området. Bruk gjerne illustrasjoner.
  + Beskriv eventuelle begrensinger i størrelse på skip som kan legge til kaianlegget
  + Hvor mange skip kan lege til samtidig?
  + Inkluder skisse/arrangementstegning av bunkringsanlegget
* Prosjektets innhold, det vil si det investeringen som Enova-støtten omfatter:
  + funksjonell beskrivelse av bunkringsanlegget inkludert lagertank. Benytt gjerne illustrasjoner.
  + kapasiteter og tekniske standarder
  + tilhørende teknisk utstyr, inkludert faste, mobile eller flytende anlegg
  + hvilke tekniske standarder/dimensjoner planlegges for tilkoblingspunkter
  + oppgradering/tilpasning av kaianlegg der dette en forutsetning for å etablere bunkringsanlegget
  + Nødvendige anleggsarbeider på området/kaianlegget
  + Eventuell installasjon av elektriske kabler og krafttransformatorer som kreves for å koble fyllingsinfrastrukturen til nettet, basert på dialog/grovestimat fra nettselskap
* Eventuelle eksisterende investeringer/infrastruktur som prosjektet vil benytte seg av for å kunne realiseres

## Planer for prosjektgjennomføring

* Beskriv prosjektets arbeidsnedbryting, milepæler og tidsplan

## Planer for ivaretakelse av aktuelle myndighetskrav og godkjenninger

* Gi en oversikt over prosjektets planer for ivaretakelse av alle aktuelle lover og forskrifter, regulering av areal og etablering av nødvendig nettkapasitet (med referanse til Vedlegg 10). Særlig status på disse opp mot kravet om idriftsettelse innen 3 år etter offentliggjøring av tilsagn om støtte fra Enova. Benytt gjerne en tabell.
* Beskriv eventuelt gjennomførte sikkerhetsstudier og relevante funn fra disse, og hvordan disse skal følges opp videre.
* Beskriv eventuelt videre plan for gjennomføring av sikkerhetsstudier

## Prosjektets markedspotensial

Beskriv:

* Lokasjon av infrastruktur for bunkring/annen relevant infrastruktur opp mot antall årlige fartøyspasseringer i henhold til krav i vilkårene for støtte. Beskrivelsen må vise hvordan kravet er møtt, og henvise til tallgrunnlag fra Kystverkets AIS-data. Skal være beregnet i henhold til obligorisk mal for vedlegg 12a.
* Inngåtte intensjonsavtaler for salg av ammoniakk til maritim sektor:
  + Beskrivelsen må vise til dokumentasjon som underbygger kravet om intensjonsavtaler som dekker et gjennomsnittlig behov på minimum 4 000 tonn ammoniakk per år, forventet realisert innen utgangen av 2030
  + Gi en kort beskrivelse av status for de ulike fartøyene omtalt i intensjonsavtalene. Beskrivelsen skal danne grunnlag for vurdering av modenhet og realisme.
  + Beskriv hvordan kundegrunnlaget er forventet å utvikle seg over de første fem driftsårene, hvilke forutsetninger som ligger til grunn, og omfanget av kundegrunnlaget sett opp mot anleggets samlede kapasitet
* Eventuelle intensjonsavtaler for kunder utenom maritim sektor, forventet salgspris og mengde ammoniakk
* Inngåtte intensjonsavtaler med leverandører av ammoniakk.
  + Hvem er leverandør av ammoniakk og hvor langt er de kommet i utviklingen av produksjonsanlegg for ammoniakk?
  + Hvordan skal behovet for ammoniakk dekkes av leverandør(er)?
  + Er dette eksisterende produsenter eller vil ammoniakken komme fra planlagte anlegg?
  + Hvordan skal ammoniakken transporteres til bunkringsanlegget?
  + Hva slags avtaler om pris er gjort?

# Gjennomføringsevne

## Organisatorisk og teknisk gjennomføringsevne

Beskriv selskapets organisatoriske og tekniske gjennomføringsevne:

* Prosjektorganisering: Hvordan skal det omsøkte prosjektet organiseres?
* Beskriv kompetanse til nøkkelpersoner i prosjektet, både for teknisk personell og for prosjektorganisasjon. Nøkkelpersoner kan også være tilknyttet prosjektet gjennom tredjeparter/prosjektpartnere. Merk: ikke inkluder personopplysninger.
* Tilgjengelig kapasitet sett opp mot den totale aktiviteten hos søker.
* Henvis til relevante referanseprosjekter (som også skal legges ved som separat vedlegg) og hvordan disse bidrar til at organisasjonen (eventuelt med partnere) har teknisk kompetanse til å gjennomføre prosjektet

## Finansiell gjennomføringsevne

Beskriv hvordan prosjektet planlegges finansiert, herunder:

* Egenkapitalfinansiering (beskriv hvordan denne skal struktureres)
* Tilskudd fra Enova
* Lån fra det kommersielle markedet eller andre ikke-offentlige aktører
* Offentlig støtte som for eksempel Innovasjon Norge, Norges forskningsråd, departement, fylkeskommune eller lignende i tillegg til eventuelle midler fra utenlandske eller overnasjonale støtteregimer som EUs rammeprogrammer.
* Lån fra det offentlige støtteapparatet (som over), der det er et statsstøtteelement i lånet
* Annet (beskriv)

Beskriv selskapets finansielle gjennomføringsevne.

* Finansielle ressurser til å opprettholde sin aktivitet i hele prosjektperioden og til å gjennomføre og drifte investeringen.
* Søker og eventuelle prosjektpartnere må ha dokumentert finansiell gjennomføringsevne, det vil si at virksomheten(e) har dokumenterte og realistiske planer for finansiering av prosjektet.

Tabell 1: Finansieringsplan

|  |  |  |  |
| --- | --- | --- | --- |
| Finansieringsplan for hele investeringen |  |  |  |
| **Kilde** | **Beløp** | **Beskrivelse** | **Vedlegg** |
| Eksempel egenkapital |  |  | *Henvis til rett vedlegg nr.* |
| Eksempel gjeld |  |  | *Henvis til rett vedlegg nr.* |
| Eksempel annen offentlig støtte |  |  | *Henvis til rett vedlegg nr.* |
| Enovastøtte |  |  | *.* |
|  |  |  |  |
| Sum hele investeringen |  |  |  |

Merk at hele investeringsbeløpet skal dokumenteres. Se veileder “Dokumentasjonskrav for finansiering”.

Annen offentlig støtte må ses i sammenheng med støtte fra Enova. Det er summen av offentlig støtte på det samme kostnadsgrunnlaget som ses opp mot den maksimale støtteandelen et prosjekt kan få.

Dokumentasjon på finansiering må legges ved søknaden:

* Planlagt egenkapital skal beskrives og dokumenteres. Dokumentasjon kan for eksempel være kontoutskrift (maks 2 måneder gammel), årsregnskap, garanti fra investorer etc.
* Planlagt lånefinansiering skal dokumenteres gjennom signert låneavtale, intensjonsavtale, indikativ skisse eller tilsvarende.
* Dersom søker er eid av et internasjonalt selskap må årsregnskap siste 2 år dokumenteres. Dette gjelder for alle eierselskaper i direkte oppadgående linje fra søker.
* Bekreftelse fra noen med myndighet i selskapet på at tilstrekkelig midler vil kunne allokeres til prosjektet gitt innvilget søknad fra Enova. Eksempel på dette kan være gjennom signert redegjørelse, styreprotokoll med henvisning til prosjektet eller lignende.
* Søker må sannsynliggjøre gjennomføringsevne også dersom kostnadene skulle bli høyere enn antatt. Risiko og risikohåndtering må være beskrevet. **Finansieringsplanen må inkludere tilstrekkelig økonomisk likviditet i prosjektet ved tilfeller av inntil 20 % kostnadsoverskridelser.**

# Prosjektøkonomi, budsjett og netto nåverdianalyse

## Kostnadsestimat, budsjett og nåverdianalyse

Beskrivelse av budsjettets innhold. Merk at alle tall som legges til grunn i Vedlegg 2, budsjett og netto nåverdianalyse skal dokumenters og/eller beskrives i teksten i dette (og eventuelt det foregående) kapittelet. Alle antagelser som kan påvirke prosjektøkonomien skal begrunnes.

* Beskrivelse av forutsetninger lagt til grunn for investeringskostnader og driftskostnader.
* Beskrivelse av forutsetninger lagt til grunn for salgsinntekter av ammoniakk til maritim sektor.
* Beskrivelse av forutsetninger lagt til grunn for eventuelle salgsinntekter for ammoniakk til kunder utenfor maritim sektor.
* Beskrivelse av prosjektets forventede driftsresultat og lønnsomhet (nåverdi), basert på Enovas normalavkastningskrav for “Øvrig industri”. Ved forventet negativ netto nåverdi inkl. støtte fra Enova, se vilkår for støtte punkt 6.1.1. (3).

## Vurdering av prosjektets støttebehov

Enovas finansiering skal være utløsende for at det omsøkte prosjektet gjennomføres.

* Gjør rede for nødvendig støttebeløp fra Enova for at det omsøkte prosjektet skal gjennomføres.

Hva skjer med det omsøkt prosjektet hvis søknaden får avslag om støtte fra Enova?

## Annen offentlig støtte

Beskriv eventuelt annen offentlig støtte til prosjektet, som utredningsstøtte eller støtte til tidligere eller pågående FoU-aktiviteter. Merk at under dette programmet kan prosjekter ikke motta annen offentlig støtte til de samme kostnadene som de som kvalifiserer for støtte gjennom dette programmet.

# Risiko i prosjektet

* Beskriv sentral risiko, risikohåndtering og risikoreduserende tiltak for prosjektet
* Beskrivelse av hvordan søker sikrer tilstrekkelig økonomisk likviditet i prosjektet ved tilfeller av overskridelser.

# Dokumentasjonskrav

Tabell for å krysse av mot kapittel 6.3 i Vilkår for støtte. Om det er nødvendig å laste opp flere vedlegg under hver vedleggstype, nummerer de fortløpende 3.1, 3.2, 3.3 osv.

| **Vedlegg #** | **Navn på vedlegg** | **Obligatorisk** | **Lastet opp i søknadsportalen (Ja/Nei)** |
| --- | --- | --- | --- |
| 1 | Prosjektbeskrivelse | Ja |  |
| 2 | Budsjett og netto nåverdianalyse | Ja |  |
| 3 | Finansieringsplan og kapitalstruktur - egenkapital | Ja |  |
| 4 | Finansieringsplan og kapitalstruktur - fremmedkapital | Hvis relevant; ja |  |
| 5 | Årsregnskapet 2023 og Årsregnskapet 2024 | Hvis relevant;  ja |  |
| 6 | Tilleggsdokumentasjon for nyopprettede foretak | Hvis relevant; ja |  |
| 7 | Bekreftelse på kredittramme for utstedelse av påkravsgaranti | Ja |  |
| 8 | Kapitalleverandørenes redegjørelse | Ja |  |
| 9 | Kostnadsestimat med beskrivelse | Ja |  |
| 10 | Tillatelser og myndighetsprosesser | Ja |  |
| 11 | Tilgjengelig tomt/areal | Ja |  |
| 12 | Skipspasseringer 2024 – beskrivelse | Ja |  |
| 13 | Intensjonsavtale(r) fra kunder for ammoniakk i maritim sektor | Ja |  |
| 14 | Intensjonsavtale(r) fra leverandører av ammoniakk | Ja |  |
| 15 | Referanseprosjekter | Ja |  |
| 16 | Sikkerhetsstudier | Ja |  |
| 17 | Grunneierbekreftelse | Ja |  |